Diari Oficial de la Generalitat Valenciana


Sumari del DOGV 8375, del 04-09-2018 (2018/8193)

RESOLUCIÓ de 30 d'agost de 2018, de la Presidència de la Generalitat, per la qual es resol la concessió d'ajudes convocades per la Resolució de 20 de novembre de 2017, de la Presidència de la Generalitat, destinades a subvencionar projectes locals d'actuació de les entitats locals de la Comunitat Valenciana per a la protecció, conservació o recuperació de béns de patrimoni cultural valencià i la seua posada en valor susceptibles de cofinançament pel Programa operatiu FEDER de la Comunitat Valenciana 2014-2020.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8375

Data del DOGV
:   04-09-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/8193


Data del document
:   30-08-2018

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 30 d'agost de 2018, de la Presidència de la Generalitat, per la qual es resol la concessió d'ajudes convocades per la Resolució de 20 de novembre de 2017, de la Presidència de la Generalitat, destinades a subvencionar projectes locals d'actuació de les entitats locals de la Comunitat Valenciana per a la protecció, conservació o recuperació de béns de patrimoni cultural valencià i la seua posada en valor susceptibles de cofinançament pel Programa operatiu FEDER de la Comunitat Valenciana 2014-2020. [2018/8193]  
Mitjançant Decret 19/2017, de 26 d'octubre, del president de la Generalitat, publicat en el DOGV número 8161, de 2 de novembre de 2017, es van aprovar les bases reguladores per a subvencionar projectes locals d'actuació de les entitats locals de la Comunitat Valenciana susceptibles de cofinançament pel Programa operatiu FEDER de la Comunitat Valenciana 2014-2020.  
Per la Resolució de 20 de novembre de 2017, de la Presidència de la Generalitat, publicada en el DOGV número 8176, de 23 de novembre de 2017, es van convocar ajudes per a projectes locals d'actuació de les entitats locals de la Comunitat Valenciana per a la protecció, conservació o recuperació de béns de patrimoni cultural valencià i la seua posada en valor susceptibles de cofinançament pel Programa operatiu FEDER de la Comunitat Valenciana 2014-2020.  
D'acord amb l'apartat quart de l'esmentada resolució seran finançables, en l'àmbit de l'OE 6.3.1, els projectes locals d'actuació que consistisquen en treballs destinats a la protecció, conservació o recuperació de béns patrimoni cultural de la Comunitat Valenciana i la seua posada en valor.  
Segons el que s'estableix en la base tretzena, apartat primer, del Decret 19/2017, de 26 d'octubre, el procediment de valoració i concessió d'aquestes subvencions es tramita d'acord amb el règim de concurrència competitiva previst en el títol X, secció primera, capítol II de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
D'acord amb el que s'estableix en les bases tretzena i catorzena del Decret 19/2017, de 26 d'octubre, la comissió tècnica de valoració es va constituir en sessió de 18 de juny de 2018 i, després de procedir a l'estudi i valoració de les sol·licituds presentades d'acord amb els criteris de valoració previstos, es van aprovar els informes individuals d'avaluació de totes les actuacions presentades.  
La base dotzena, apartat segon, del Decret 19/2017, de 26 d'octubre, conté els criteris i barems d'avaluació i puntuació, en ordre decreixent de puntuació, que inclouen un criteri general de les sol·licituds presentades de 10 punts, i una valoració específica de fins a 90 punts.  
  
D'acord amb aquests criteris de valoració, la comissió tècnica de valoració va aprovar, el 18 de juny de 2018, la proposta de resolució provisional, en la qual s'inclouen com a annex I les actuacions subvencionables de les entitats locals sol·licitants, relacionades en ordre decreixent de puntuació i amb indicació de l'ajuda que es proposa concedir, consistent en el 50 % de la despesa elegible.  
Així mateix, la proposta de resolució provisional inclou com a annex II aquelles actuacions per a les quals es requereix el compliment de les condicions formulades; en l'annex III s'inclouen les actuacions per a les quals es proposa minorar l'import de la subvenció sol·licitada a causa de despeses no acceptades; i, finalment, s'inclou un annex IV amb les actuacions per a les quals es denega la subvenció, per les circumstàncies que s'hi exposen.  
Una vegada notificada la proposta de resolució provisional a totes les entitats que hi figuren se'ls va requerir perquè presentaren, en el termini de 10 dies a comptar del següent a la notificació, escrit d'acceptació de la subvenció i declaració responsable d'acord amb l'article 14 de la Llei 38/2003, de 17 de novembre, general de subvencions. Així mateix, s'indicava que podien presentar les al·legacions que estimaren pertinents i la resta de documentació indicada en la proposta de resolució provisional, tot això en funció de l'annex en el qual figuraren.  
  
Les entitats notificades van presentar els seus escrits dins dels terminis legals complint els requeriments de la proposta de resolució provisional. No obstant això, l'Ajuntament de l'Olleria ha presentat escrit de desistiment a la subvenció per a finançar el projecte local d'actuació consistent en la «Restauració de les pintures murals de la sala primera de la planta baixa i la mateixa sala en la planta primera casa Santonja palau dels Marau».  
Així mateix, la comissió tècnica de valoració, reunida en sessió de 27 de juliol de 2018, va advertir que l'Ajuntament d'Argelita incloïa en el seu projecte «Edifici d'acolliment de visitants a Argelita» una part dedicada a l'ús d'allotjament-hostal i, en conseqüència, es va decidir minorar la part proporcional destinada a l'ús esmentat, per no complir amb el requisit contemplat en la base quarta, apartat segon, del decret de bases.  
D'altra banda, i d'acord amb l'apartat segon de la Resolució de 20 de novembre de 2017, de la Presidència de la Generalitat, per la qual es convoquen ajudes per a projectes locals d'actuació de les entitats locals de la Comunitat Valenciana per a la protecció, conservació o recuperació de béns de patrimoni cultural valencià i la seua posada en valor, per Resolució de 22 d'agost de 2018, de la Presidència de la Generalitat, s'ha procedit a donar publicitat als crèdits que han de finançar les ajudes indicades, contemplant la necessitat de l'autorització del Consell per a l'ampliació del límit quantitatiu que fixa l'article 40.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions pel que fa a la consignació pressupostària de l'exercici 2019.  
  
D'acord amb el que es disposa en la base quinzena, apartat primer del Decret 19/2017, de 26 d'octubre, la comissió tècnica de valoració va formular la proposta definitiva de concessió de les subvencions, a la vista de:  
- La proposta de resolució provisional;  
- La documentació addicional presentada per les entitats proposades com a beneficiàries provisionals;  
- Els escrits d'acceptació corresponents;  
- Les al·legacions formulades sobre la proposta de resolució provisional;  
D'acord amb el que es disposa en la base quinzena, apartat segon, el director general d'Administració Local ha elevat a la Presidència de la Generalitat la proposta de resolució definitiva mitjançant ofici amb data 26 de juliol de 2018.  
En virtut de tot el que s'exposa, d'acord amb el que es disposa en la base quinzena del Decret 19/2017, de 26 d'octubre, del president de la Generalitat; i en la Resolució, de 12 de febrer de 2016, del president de la Generalitat, per la qual es deleguen determinades atribucions en diferents òrgans de l'Administració de la Generalitat; i a la vista de la proposta definitiva de concessió de les subvencions formulada per la comissió tècnica de valoració, resolc:  
  
Primer  
Concedir a les entitats locals de l'annex I de la present resolució les quantitats allí expressades en concepte d'ajudes destinades a projectes locals d'actuació de les entitats locals de la Comunitat Valenciana per a la protecció, conservació o recuperació de béns de patrimoni cultural valencià i la seua posada en valor susceptibles de cofinançament pel Programa operatiu FEDER de la Comunitat Valenciana 2014-2020.  
  
  
Segon  
Estimar les al·legacions formulades per les entitats locals que figuren en l'annex II.  
  
Tercer  
Denegar les ajudes a les actuacions contemplades en l'annex III i desestimar les al·legacions que figuren en aquest, pels motius exposats.  
  
  
Quart  
Acceptar el desistiment de la sol·licitud d'ajuda formulada per l'Ajuntament de l'Olleria per a finançar el projecte local d'actuació consistent en la «Restauració de les pintures murals de la sala primera de la planta baixa i la mateixa sala en la planta primera casa Santonja o palau dels Marau» i, per tant, procedir a l'arxivament de l'expedient, així com minorar en un import de 67.590,17 - l'ajuda corresponent a l'actuació d?«Edifici d'acollida de visitants a Argelita», sol·licitada per l'Ajuntament d'Argelita.  
  
Cinqué  
L'acceptació del finançament per part del Programa operatiu FEDER de la Comunitat Valenciana 2014-2020 comporta la inclusió de les entitats beneficiàries en la llista d'actuacions prevista en l'article 115.2 del Reglament (UE) 1303/2013.  
  
Sisé  
Les entitats beneficiàries queden sotmeses a totes les obligacions que estableixen les bases reguladores, la normativa en matèria de subvencions i la normativa comunitària.  
  
Seté  
Requerir a les entitats beneficiàries perquè, en el termini de 10 dies a comptar des de l'endemà a la notificació de la resolució definitiva, presenten escrit d'acceptació de la subvenció.  
  
Huité  
El finançament de les ajudes concedides se sotmetrà a l'autorització del Consell per a l'ampliació del límit quantitatiu que fixa l'article 40.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
  
Contra aquesta resolució, que posa fi a la via administrativa, es pot interposar el requeriment potestatiu a què es refereix l'article 44 de la Llei 29/1998, de 13 de juliol, reguladora de la jurisdicció contenciosa administrativa, en el termini de dos mesos a comptar de la notificació, o bé es pot interposar un recurs contenciós administratiu davant la Sala del Contenciós Administratiu del Tribunal Superior de Justícia de la Comunitat Valenciana, en el termini de dos mesos a comptar de la notificació, tot això d'acord amb el que es disposa en els articles 10, 44 i 46 de l'esmentada Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es considere oportuna.  
  
València, 30 d'agost de 2018.- El president, p. d. (R 12.02.2016; DOGV 7722, 17.02.2016), el director general d'Administració Local: Antoni Such Botella.